মাইক্রোসফট কর্পোরেশন
মাইক্রোসফট কর্পোরেশন () যুক্তরাষ্ট্র ভিত্তিক একটি কম্পিউটার প্রযুক্তি প্রতিষ্ঠান। এটি বিভিন্ন কম্পিউটার ডিভাইসের জন্য সফটওয়্যার তৈরি, লাইসেন্স দেওয়া এবং পৃষ্টপোষকতা করে থাকে। এটির সদর দপ্তর যুক্তরাষ্ট্রের ওয়াশিংটন অঙ্গরাজ্যের রেডমন্ড শহরে অবস্থিত। এদের সবচেয়ে জনপ্রিয় সফটওয়্যারগুলো হল মাইক্রোসফট উইন্ডোজ অপারেটিং সিস্টেম এবং মাইক্রোসফট অফিস। ১৯৭৫ সালের ৪ এপ্রিল মাইক্রোসফট প্রতিষ্ঠিত হয়।
উইন্ডোজ ফোন
উইন্ডোজ ফোনের উন্নয়ন খুব দ্রুত সংঘটিত হয়। তবে নতুন এই অপারেটিং সিস্টেম উইন্ডোজ মোবাইলের অ্যাপলিকেশনগুলো সমর্থন করে না। মাইক্রোসফটের মোবাইল ডেভলপার এক্সপেরিয়েন্সের জ্যেষ্ঠ পণ্য ব্যবস্থাপক ল্যারি লিবারম্যান ইউইককে বলেন, “যদি আমাদের আরও সময় এবং সম্পদ থাকত, তাহলে আমরা হয়ত পূর্বেকার সংস্করণের সাথে সামঞ্জস্য রাখার পরিপ্রেক্ষিতে কিছু করতে পারতাম।” লিবারম্যান বলেন যে মাইক্রোসফট মোবাইল বাজারকে নতুনভাবে দেখার চেষ্টা করছে।